[{"text_idx": "#000003", "text": "Inga Tislar: \"Lolla\" on teadlikule musikaalsele inimesele"}, {"text_idx": "#000004", "text": "Ta\u0308na 14. septembril ilmus RnB'd ja soul'i viljeleva DeLulu debu\u0308u\u0308talbum \"Lolla\". Ba\u0308ndiliikmed Inga Tislar ja Taavi Paomets so\u0303nasid \"Aktuaalsele kaamerale\" antud intervjuus, kuidas va\u0308rske album on mo\u0303eldud kogemiseks tervikuna, mis kuulaja ra\u0308nnakule viib."}, {"text_idx": "#000006", "text": "Taavi Paomets: Ma just tahtsin enne Inga ka\u0308est ku\u0308sida, kui mitu aastat me siis teinud oleme seda. Sest esimene singel ei oel kindlasti esimene lugu, mille tegime. Meil on ports materjali, mis pole ilmavalgust na\u0308inudki. Neli aastat?"}, {"text_idx": "#000007", "text": "Inga Tislar: Ma arvan, et me esimest korda puutusime kokku umbes 2017. aastal. Aga me lihtsalt proovisime muusikat teha, siis me ja\u0308lle ei teinud ja siis me hakkasime vaikselt tegema, po\u0303himo\u0303tteliselt iseendale. Aga me ei andnud seda va\u0308lja. Agasiis to\u0303statasime ku\u0308simuse, et a\u0308kki teeks ametlikult mingi ba\u0308ndi. Ja su\u0308ndis DeLulu. 2020. aastal su\u0308gisel tuligi esimene singel, aga ma ei u\u0308tleks, et ta koroonabeebi on, me puutusime ikkagi veidi varem kokku ja lihtsalt siis hakkasime looma."}, {"text_idx": "#000010", "text": "Inga: Mulle meeldib nimetada seda su\u0308dameprojektiks. See on koht, kus saame olla meie ise. Meil ei ole seatud mitte mingeid piire musikaalselt eelko\u0303ige. Me saame teha ta\u0308pselt seda, mis torust tuleb. Ja see on ka mingis mo\u0303ttes teraapiline vorm. Loomulikult on igapa\u0308evaelu va\u0308ga tihe ja kiire, Taavi ja Mairo on isad ka veel takkaotsa, laveerimine pole ko\u0303ige kergem, toimub palju, aga DeLulul on ta\u0308htis koht meie su\u0308dameis."}, {"text_idx": "#000011", "text": "Taavi: Selles mo\u0303ttes DeLulu on ikkagi prioriteet, et kui tekib idee vo\u0303i kontsert, siis me pigem muud asjad ja\u0308tame ko\u0303rvale. Ma ei nimetaks seda ka projektiks, aga see on hea koht, kus enda la\u0308bi elatud kogemusi va\u0308ljendada. See on number u\u0308ks po\u0303hjus sellele ja vo\u0303ib-olla sellepa\u0308rast ongi see muusika natuke a\u0308a\u0308rest a\u0308a\u0308reni, aga ta on va\u0308ga aus algusest lo\u0303puni."}, {"text_idx": "#000012", "text": "A\u0308a\u0308rest a\u0308a\u0308reni on ha\u0308sti o\u0308eldud, sest z\u030canre mahub teie muusikasse palju a\u0308ra. Kuulda on ko\u0303ike alates popist ja RnB'st jazz'ini va\u0308lja. Kas te ise tahate u\u0308ldse enda muusikaliselt defineerida vo\u0303i olete need piirid pigem ha\u0308gustanud?"}, {"text_idx": "#000013", "text": "Taavi: Ma arvan, et me ei mo\u0303tle selle peale, enam kindlasti mitte. Ma saan aru, et see on oluline, kui sa annad plaadi va\u0308lja, et mida sa metadata'sse kirja paneb, algoritmide ja platvormide jaoks on vaja teada, mis kategooriasse sind panna. Eks see lo\u0303viosa on soul, RnB ja jazz'ilikud harmooniad ja muu on la\u0308ibv teema. muusika on a\u0308a\u0308rest a\u0308a\u0308reni ja nu\u0308u\u0308dseks on la\u0308bivaid jooni tekkinud pa\u0308ris mitu. Ma usun, et inimesed saavad aru, et see on selle ba\u0308ndi lugu, isegi siis, kui see on unelevam ambient vo\u0303i just tantsukam nagu \"Animals\". Seal on neid la\u0308bivaid jooni ku\u0308ll."}, {"text_idx": "#000014", "text": "Muusikutega ra\u0308a\u0308kides ongi pigem ko\u0303lanud mo\u0303te, et nu\u0308u\u0308d enam z\u030canre ei eksisteerigi, ko\u0303ike segatakse nii palju."}, {"text_idx": "#000016", "text": "Kellele on u\u0308ldse DeLulu muusika?"}, {"text_idx": "#000017", "text": "Inga: Meile meeldib o\u0308elda, et see on teadlikule musikaalsele inimesele ja ko\u0303ikidele nendele, kes oskavad hinnata nu\u0308ansse ja siseneda ra\u0308nnakulaadsesse etappi. DeLulu muusika on detailiderohke ja emotsiooniderohke. See lihtsalt vo\u0303ib-olla kumab va\u0308lja, et me ise oleme sellised inimesed."}, {"text_idx": "#000018", "text": "Taavi: Aga see on ju okei, inimesed vo\u0303iksidki olla mitmeku\u0308lgsed, sellepa\u0308rast see z\u030canriliigitus on tihti nagu kirves pea kohal. Mis on ka oluline selle muusika juures, on so\u0303numid ja tekstid. See on mo\u0303eldud inimestele, kes kuulavad, millest laulja laulab ja millest lugu ra\u0308a\u0308gib. Sellele oleme va\u0308ga palju energiat pannud ja va\u0308ga la\u0308bi mo\u0303elnud, et see story tuleks la\u0308bi ka ilma muusikata ja oleks tekstina va\u0308ga tugev. See on laulukirjutamise A ja O. Ta ei ole kindlasti tarbijamuusika vo\u0303i \"u\u0308hesuveliblikas\". Ma usun siiralt, et see muusika on ka ku\u0308mne-kaheku\u0308mne aasta pa\u0308rast relevantne ja aktuaalne."}, {"text_idx": "#000021", "text": "Inga: See on olnud jah va\u0308ga orgaaniline su\u0308mbioos. Lisaks muusikale on see ka olnud vaimselt va\u0308ga o\u0303petlik protsess: lihtsalt veeta koos aega nende inimestega ja ra\u0308a\u0308kida elulisi ja maailma asju on oluline punkt muusikaloomes, mis viib meid u\u0308hiselt ja indiviididena edasi ja kasvatab. Meile meeldib o\u0308elda, et siin muusikas on palju o\u0303ppetunde ja seal kajastub ka meie areng. To\u0303esti va\u0308ga o\u0303petlik, va\u0308ga avardav on siiani olnud meie koosto\u0308o\u0308, nii et mis veel edasi?"}, {"text_idx": "#000022", "text": "To\u0303epoolest! Nu\u0308u\u0308d olete jo\u0303udnud oma debu\u0308u\u0308talbumini \"Lolla\". Mis oleks see ideaalne moment, millal \"Lolla\" ka\u0308ima panna?"}, {"text_idx": "#000023", "text": "Inga: Mulle endale meeldib kuulata muusikat nii, et ta pa\u0308riselt minust la\u0308bi la\u0308heb ja see on nii, kui ma olen u\u0308ksinda ja liikuvuses, na\u0308iteks jalutamas. Ma pakuks va\u0308lja, et see vo\u0303iks olla moment, kus iga huviline vo\u0303iks selle la\u0308bi kuulata, sest siis jo\u0303uavad so\u0303nad su\u0308gavalt inimeseni, samamoodi helilised nu\u0308ansid ja energia, mille oleme pu\u0308u\u0308dnud sinna sisse panna. Meditatiivne ra\u0308nnak."}, {"text_idx": "#000025", "text": "See jutt on muidugi nii a\u0308ra leierdatud, et elame singlite ajastul ja albumeid enam va\u0308lja ei lasta. Kui te olete nii kaua muusikat teinud, siis albumiga ootasite, olete singlite peal liugu lasknud. Mis ajendas kauama\u0308ngivat va\u0308lja andma."}, {"text_idx": "#000027", "text": "Inga: \"Lolla\" on u\u0308htne tervik ja ra\u0308nnak. Me taotleme seda, et inimene la\u0308biks selle tervikuna. Lood on singlitena va\u0308ga head. Aga plaadina kuulates tuleb elamus ja jo\u0303uab pa\u0308riselt kohale."}, {"text_idx": "#000029", "text": "Taavi: Me oleme kurja vaeva na\u0308inud, et see plaat viiks kuulaja u\u0308hest sisekaemusest mingisugusesse o\u0308isesse klubimeeleollu ja sealt tagasi su\u0308gavtalve. Ta on ajatu plaat, ta ei sobitu u\u0308hte konkreetsesse aastaaega. Aga need vahepalad, mis seal plaadil on sissejuhatused ja ja\u0308rgmisest uksest sisse minemiseks \u2013 see on siksak serpentiintee. Aga lo\u0303puks ta jo\u0303uab sinna kuhu me tahame, et ta jo\u0303uab."}, {"text_idx": "#000033", "text": "Taavi: Ja see ko\u0303ik on muusikasse valatud, vo\u0303ib-olla seeto\u0303ttu see serpentiintee on moodustunud. Ja va\u0308ga palju on juhtunud nende aastate jooksul nii enda sees kui maailmas. Ma arvan, et see plaat vo\u0303tab selle meie jaoks ha\u0308sti kokku."}, {"text_idx": "#000034", "text": "Ehk siis kuulajad saavad selle plaadi taustal enda muredest la\u0308bi ja eemale tantsida."}, {"text_idx": "#000035", "text": "Inga: Mured, unistused \u2013 ko\u0303ik, mis sinna sisse on pandud ja ka ta\u0308napa\u0308eva maailma probleemide peegeldused, mis sealt la\u0308bi ko\u0303lavad. Me ei taha kuulajat sinna viia masendavasse kohta, vaid pigem mo\u0303tiskleda selle u\u0308le ja natuke kaasa analu\u0308u\u0308sida ja mingil ma\u0308a\u0308ral la\u0308bi elada."}, {"text_idx": "#000037", "text": "Taavi: Loomulikult me anname ko\u0303ik, mida saame, et see muusika jo\u0303uaks kaugemale. Praktikas elame Eestis, aga vo\u0303ib-olla peaks vist ko\u0303ik koos a\u0308ra kolima."}, {"text_idx": "#000038", "text": "Inga: Me unistame ikka sellest ja eelko\u0303ige sellepa\u0308rast, et va\u0308lismaal vo\u0303iks olla meil palju kuulajaid. Aga me tahame ta\u0308pselt samamoodi ka Eesti kuulajateni jo\u0303uda. Tahaks, et inimesed hindaksid ja ma\u0308rkaksid. Mingid esinemised ja raadiokuulamised vo\u0303iksid va\u0308lismaal ikka olla."}, {"text_idx": "#000039", "text": "Taavi: Tegelikult on see plaat olnud nii suur osa meie eludest viimastel aastatel, et kui sa ku\u0308sid, mis me homme teeme, siis ma ei oska sulle vastata."}, {"text_idx": "#000040", "text": "U\u0308llatus siis kuulajatele ja teile endile."}, {"text_idx": "#000042", "text": "Inga Tislar: album on va\u0308ga oluline visiitkaart artisti ajateljel"}, {"text_idx": "#000043", "text": "ETV2 inimo\u0303iguste kuu filmid avavad so\u0303navabaduse ko\u0303rget hinda"}, {"text_idx": "#000044", "text": "Kultuuriportaal soovitab: Leos Caraxi \"Annette\" Jupiteris"}, {"text_idx": "#000046", "text": "Just Film toob ta\u0308navu vaatajate ette rekordilise arvu esilinastusi"}, {"text_idx": "#000049", "text": "Maria Kallastu andis va\u0308lja debu\u0308u\u0308t-lu\u0308hialbumi \"Whitenoise\""}, {"text_idx": "#000054", "text": "Vano Allsalu: abstraktne va\u0308ljendusviis on oluliselt vanem kui figuratiivne"}, {"text_idx": "#000063", "text": "Margus Allikmaa filmilinnakust: oleme la\u0308bira\u0308a\u0308kimistega lo\u0303pusirgel"}, {"text_idx": "#000066", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000069", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000070", "text": "Edetabel. Aasta parimad albumid 2022"}, {"text_idx": "#000077", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]